CELEX: 62009TN0300
Language: et
Date: 2009-07-29 00:00:00
Title: Kohtuasi T-300/09: 29. juulil 2009 esitatud hagi — Gühring versus Siseturu Ühtlustamise Amet (ookerkollase ja hõbehalli värvi kombinatsioon)

24.10.2009   
            
            
               ET
            
            
               Euroopa Liidu Teataja
            
            
               C 256/28
            
         29. juulil 2009 esitatud hagi — Gühring versus Siseturu Ühtlustamise Amet (ookerkollase ja hõbehalli värvi kombinatsioon)
   (Kohtuasi T-300/09)
   2009/C 256/52
   Kohtumenetluse keel: saksa
   
      Pooled
   
   
      Hageja: Gühring OHG (Albstadt, Saksamaa) (esindajad: A. von Mühlendahl ja H. Hartwig)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Hageja nõuded
   
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 30. aprilli 2009. aasta otsus asjas R 1329/2008-1;
            
         
               —
            
            
               tühistada Siseturu Ühtlustamise Ameti kontrolliosakonna 22. juuli 2008. aasta otsus, millega lükati tagasi hageja esitatud kaubamärgi registreerimistaotlus nr 6 703 565;
            
         
               —
            
            
               tuvastada, et taotluse nr 6 703 565 esemeks olev kaubamärk vastab määruse 207/2009 (1) artikli 7 lõike 1 punktis b sätestatud nõuetele;
               teise võimalusena
            
         
               —
            
            
               tühistada Siseturu Ühtlustamise Ameti esimese apellatsioonikoja 30. aprilli 2009. aasta otsus asjas R 1329/2008-1;
            
         
               —
            
            
               mõista kohtukulud, sh hageja poolt apellatsioonimenetluses kantud kohtulud, välja ühtlustamisametilt.
            
         
      Väited ja peamised argumendid
   
   
      Asjaomane ühenduse kaubamärk: ookerkollase ja hõbehalli värvi kombinatsioonis seisnev kaubamärk kaupadele klassis 7 (Taotlus nr 6 703 565)
   
      Kontrollija otsus: lükata taotlus tagasi
   
      Apellatsioonikoja otsus: jätta kaebus rahuldamata.
   
      Väited: määruse nr 207/2009 artikli 7 lõike 1 punkti b rikkumine, kuna taotletaval kaubamärgil on eristusvõime. Lisaks menetlusõiguse rikkumine, eelkõige määruse nr 207/2009 artikli 75 ja artikli 76 lõike 1 rikkumine.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).